Mărturia unui medic rezident din ATI: "Se degradează văzând cu ochii. Se sufocă, efectiv“.
În România, numărul persoanelor diagnosticate cu SARS-COV2 a ajuns la 145.700. Joi, în Dolj, au fost înregistrate 90 de cazuri noi de îmbolnăviri COVID-19. La Craiova, 30 de pacienţi cu COVID-19 sunt în ATI.
Un sistem sufocat. Este singura descriere pe care o poți da secțiilor ATI din țară. George Barbu este medic rezident pe terapie intensivă, la Spitalul Judeţean de Urgenţă Craiova, și atrage pentru a nu știu câta oară atenția.Dacă iei virusul, în câteva ore starea ţi se poate agrava şi rişti să ai nevoie de Terapie Intensivă. Așa că ai grijă să te protejezi!George Barbu – medic rezident ATI Craiova: "E foarte greu să vezi pacienţi care au această afecţiune pulmonară şi se degradează văzând cu ochii.(…) Se sufocă, efectiv. (…) Asta e partea cea mai nasoală, că sunt şi conştienţi. Şi încearcă să lupte. Noi încercăm să-i ajutăm prin metode de ventilaţie non-invazivă şi invazivă. Off… E foarte greu de vorbit.“Dacă ce ţi-a spus George nu te-a convins, ascult-o pe Georgeta Grigore. Este asistent medical în același spital. În fiecare tură, trebuie să îngrijească 20 de pacienţi în stare gravă.Georgeta Grigore – asistent medical ATI SJU Craiova: "Sunt bolnavi care…Am ieşit aproape plângând de acolo când mi-a spus că el nu mai vrea să-i facem o injecţie. Că el vrea să moară, nu mai vrea să trăiască în condiţiile astea, cu mască pe care nu puteam să i-o dăm nici măcar câteva secunde să bea o picătură de apă că-i scădea saturaţia la 60%.“Şase ore stă Georgeta în secţia ATI COVID. Iar munca îi devine din ce în ce mai grea în lipsa materialelor sanitare necesare.Georgeta Grigore – asistent medical ATI SJU Craiova: "Seringi de 50, de exemplu, ne lipsesc, care la noi sunt foarte importante, în Terapia Intensivă. Facem improvizaţii, nu avem prelungiri pentru seringile de 50. Şi vă daţi seama, cu trei perechi de mănuşi, să faci improvizaţii.“Cristina Geormăneanu, directorul spitalului, vine, în schimb, cu promisiuni.Toate aceste probleme vor fi rezolvate. În câteva zile. Câte? Nimeni nu știe!Cristina Geormăneanu – director medical al SJU Craiova: "A fost o sincopă în aprovizionare, dar care e în curs de remediere şi în curând se va rezolva şi această problemă.“.